**Likumprojekta “Grozījumi Azartspēļu un izložu likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumu Azartspēļu un izložu likumā (turpmāk – likumprojekts) paredz noteikt aizliegumu personai piedalīties Latvijas Republikā nelicencētās interaktīvās azartspēlēs un izlozēs.Likumprojekts tiek virzīts vienlaicīgi ar grozījumiem Elektronisko sakaru likumā, grozījumiem Latvijas Administratīvo pārkāpumu kodeksā, grozījumiem Maksājumu pakalpojumu un elektroniskās naudas likumā.Likumprojekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Ministru kabineta 2019.gada 5.februāra sēdes protokollēmuma (prot. Nr.5 30.§) “Informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā”” 8.1.apakšpunktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta dotais uzdevums paredz Latvijas Republikā nelicencētā azartspēļu un izložu tirgus samazināšanu.Likumprojekta mērķis ir lieguma noteikšana personai piedalīties Latvijas Republikā nelicencētās interaktīvās azartspēlēs vai interaktīvās izlozēs, kā arī atbildības par personas dalību tajās noteikšana.Šobrīd Azartspēļu un izložu likuma 88.pants nosaka personas – azartspēļu vai izložu organizētāja administratīvo atbildību vai kriminālatbildību par Latvijas Republikā nelicencētu azartspēļu un izložu organizēšanu, t.i. tas nosaka, ka personu, kas azartspēles vai izlozes organizē bez Izložu un azartspēļu uzraudzības inspekcijas (turpmāk – IAUI) izsniegtas licences, sauc pie likumā noteiktās administratīvās atbildības vai kriminālatbildības. Vienlaikus Azartspēļu un izložu likums paredz šādas darbības rezultātā gūtos ienākumus ieskaitīt valsts budžetā.Tādējādi esošais normatīvais regulējums nosaka tikai vienas azartspēlēs vai izlozēs iesaistītās puses – organizētāja nevis spēlētāja, atbildību.Šobrīd spēlētāju tiesību aizsardzība, t.sk. arī pasākumi, ja personai ir pārmērīga tieksme spēlēt interaktīvās azartspēles vai interaktīvās izlozes, tiek nodrošināta, ja persona spēlē interaktīvās azartspēles vai piedalās interaktīvās izlozēs vidē, kas tiek regulēta ar normatīvajiem aktiem un uzraudzīta no valsts puses. Piemēram, Ministru kabineta 2017.gada 5.decembra noteikumi Nr.715 “Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība” nosaka prasības, kas azartspēļu un izložu organizatoriem jāievēro, lai novērstu no interaktīvām azartspēlēm un interaktīvām izlozēm atkarīgo spēlētāju turpmāku dalību interaktīvās azartspēlēs un (vai) interaktīvās izlozēs, kā arī attiecīgi interaktīvo azartspēļu un interaktīvo izložu spēlētāju reģistrācijas un identitātes pārbaudes kārtību, attiecīgi nepieļaujot nepilngadīgo personu dalību interaktīvās azartspēlēs un interaktīvās izlozēs.Spēlējot Latvijas Republikā nelicencētu interaktīvo azartspēļu vai interaktīvo izložu organizētāju tīmekļa vietnēs, persona darbojas kompetento iestāžu nekontrolētajā vidē, pakļaujot riskam sevi un savus līdzcilvēkus, kā arī šajā nelegālajā vidē netiek nodrošināti pasākumi, kuros persona var noteikt sev liegumus, lai ierobežotu savu piedalīšanos interaktīvajās azartspēlēs vai interaktīvajās izlozēs.Pastāvot Latvijas Republikā nelicencēto interaktīvo azartspēļu un interaktīvo izložu tirgus īpatsvaram, arī valsts neiegūst potenciālos nodokļu ieņēmumus valsts budžetā.Lai samazinātu vai novērstu Latvijas Republikā nelicencēto interaktīvo azartspēļu vai interaktīvo izložu piedāvājumu, ir nepieciešams vienlaicīgi ieviest kompleksu risinājumu. Tas nozīmē, ka jānosaka atbildība ne tikai interneta vidi uzraugošajiem elektronisko sakaru komersantiem, ja tie nenodrošina normatīvajos aktos noteiktās Latvijas Republikā nelicencēto interaktīvo azartspēļu vai interaktīvo izložu pieejamības ierobežošanas (bloķēšanas) prasības, bet arī iesaistītajam indivīdam, nosakot liegumu piedalīties Latvijas Republikā nelicencētās interaktīvās azartspēlēs vai interaktīvās izlozēs, tādējādi kavējot Latvijas Republikā nelicencēto interaktīvo azartspēļu vai interaktīvo izložu tirgus attīstību un rosinot spēlētājus pāriet uz Latvijas Republikā licencētu interaktīvo azartspēļu un interaktīvo izložu vidi. Lai ievērotu Valsts pārvaldes iekārtas likuma 10. panta piektajā daļā noteikto labas pārvaldības principu, sabiedrība tiks informēta par liegumu fiziskai personai piedalīties Latvijas Republikā nelicencētās interaktīvās azartspēlēs vai interaktīvās izlozēs un par tās pienākumu maksāt iedzīvotāju ienākuma nodokli par gūtajiem ienākumiem, t.sk. laimestiem, ja to nosaka normatīvie akti.  |
| 3. | Projekta izstrādē iesaistītās institūcijas un publiskās personas kapitālsabiedrības | Finanšu ministrija, IAUI |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir fiziskās personas, kura piedalās Latvijas Republikā nelicencētās azartspēlēs un izlozēs. Tā kā tiks veicināta godīga konkurence starp interaktīvo azartspēļu un interaktīvo izložu organizētājiem Latvijas Republikā, mazinot nozares nelegālo tirgu, netiešā veidā tiesiskais regulējums ietekmēs deviņas kapitālsabiedrības, kas organizē interaktīvās azartspēles, un VAS “Latvijas Loto”, kas organizē gan izlozes, novirzot spēlētāju uz Latvijā licencētām interaktīvām azartspēlēm un interaktīvām izlozēm. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums aizsargās personu tiesības, jo dalība Latvijas Republikā nelicencētās azartspēlēs un izlozēs nekontrolētajā vidē ne tikai kaitē pašam indivīdam, bet arī līdzcilvēkiem.Vienlaicīgi likumprojekta normas uzlabos personu, kurām ir pārmērīga tieksme uz azartspēlēm un izlozēm, aizsardzību, jo personas, kuras izmanto licencētu interaktīvo azartspēļu vai interaktīvo izložu organizētāju tīmekļa vietnes, atbilstoši jau spēkā esošajiem normatīvajiem aktiem var noteikt sev liegumus, lai ierobežotu savu piedalīšanos interaktīvās azartspēlēs vai interaktīvās izlozēs.Likumprojekts uzlabos uzņēmējdarbības vidi, jo tiks veicināta godīga konkurence starp interaktīvo azartspēļu un interaktīvo izložu organizētājiem Latvijas Republikā, kā arī palielināsies nodokļu ieņēmumi valsts budžetā, jo tiks mazināts Latvijas Republikā nelicencētais interaktīvo azartspēļu un interaktīvo izložu tirgus.IAUI būs nepieciešams organizēt informatīvo kampaņu par liegumu personai piedalīties Latvijas Republikā nelicencētās interaktīvās azartspēles vai interaktīvās izlozēs, kā arī par tās pienākumu maksāt iedzīvotāju ienākuma nodokli par gūtajiem ienākumiem, t.sk. laimestiem, ja to nosaka normatīvie akti. |
| 3. | Administratīvo izmaksu monetārs novērtējums | Tiesību akts neradīs būtisku administratīvo slogu |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |  |  |
| --- | --- | --- |
|  |  |  |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 |  0 | 0 |  0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 |  0 | 0 |  0 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 0  | 0  |  0 |  0 |  0 |  0 |
| 2.1. valsts pamatbudžets |  0 | 0  | 0  |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | 0 | 0  | 0 | 0 | 0 | 0 |
| 3.1. valsts pamatbudžets |  0 | 0 |  0 | 0 |  0 | 0 | 0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0  | 0  |  0 |   |  0  |  0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojektā iekļautā normatīvā regulējuma ietekme uz budžetu atspoguļota likumprojektā “Grozījumi Maksājumu pakalpojumu un elektroniskās naudas likumā” sākotnējās ietekmes novērtējuma ziņojuma (anotācijas) III sadaļā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informāci- ja | Ieņēmumi valsts budžetā tiks nodrošināti, īstenojot kompleksu risinājumu: grozījumi Azartspēļu un izložu likumā tiek virzīti vienlaicīgi ar grozījumiem Latvijas Administratīvo pārkāpumu kodeksā, grozījumiem Elektronisko sakaru likumā, grozījumi Maksājumu pakalpojumu un elektroniskās naudas likumā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumiem Elektronisko sakaru likumā, Grozījumi Latvijas Administratīvo pārkāpumu kodeksā, Grozījumi Maksājumu pakalpojumu un elektroniskās naudas likumā. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Projekts šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts izstrādāts, pamatojoties uz Ministru kabineta 2019.gada 5.februāra sēdes protokollēmuma (prot. Nr.5 30.§) “Informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā”” 8.1.apakšpunktā doto uzdevumu. |
| 2. | Sabiedrības līdzdalība projekta izstrādē | Sabiedrības pārstāvji par likumprojektu varēs sniegt savu viedokli gadskārtējā valsts budžeta likumprojekta izskatīšanas procesā. |
| 3. | Sabiedrības līdzdalības rezultāti | Sabiedrības pārstāvji varēs līdzdarboties likumprojekta izskatīšanas procesā, rakstveidā sniedzot viedokļus par likumprojektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IAUI |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošo institūciju likvidācija vai reorganizācija netiek paredzēta. Funkcijas un uzdevumi netiek grozīti.Likumprojektā paredzētie pasākumi tiks realizēti esošo resursu ietvaros.  |
| 3. | Cita informācija | Nav |

Finanšu ministrs J.Reirs

Lukšo 67095522

Irita.Lukso@fm.gov.lv

Trenko 67083983

Tatjana.Trenko@fm.gov.lv